Publication: Magyar Közlöny
Issue: MK-2001-14 (Year: 2001, Number: 14)
Era: 1990-2004
Section: meghatározott összeg használható fel a Közalapítvány működési költségeire. Ez az összeg nem lehet nagyobb a sportról szóló 1996. évi LXIV. törvény 35. § (3) bekezdésének
Paragraph Index: 172

2. A vagyon feletti döntési jogkörök A Kuratórium a Közalapítvány vagyoni helyzete és bevételei ismeretében évente dönt a Közalapítvány céljai között felsorolt feladatok végrehajtásához felhasználható pénzeszközök mértékéről, felosztásuk módjáról. A Kuratórium által kitűzött stratégiai célok érdekében végrehajtandó feladatokat az Iroda döntésre előkészíti, és a Kuratórium döntésének megfelelően végrehajtja. A Közalapítvány a közalapítványi vagyonnal való gazdálkodás körében az államháztartás alrendszereitől kapott vagy megítélt támogatások (normatív, címzett és céltámogatások, valamint egyéb közalapítványi célszerinti juttatások) felhasználásáról oly módon köteles gondoskodni, hogy biztosítania kell ezen harmadik személyek által elnyerhető — támogatások sportszakmai célok megvalósítására irányuló, pályázati úton, illetve nyilvános felhívás útján történő felhasználását. Az ilyen támogatások — sportszakmai célokra irányuló — pályázaton kívüli elnyerésére csak a Kuratórium által elfogadott szabályzatokban [VI. A/5 pont a), f) és n) alpontok] előzetesen meghatározott esetekben és rögzített elvek figyelembevételével kerülhet sor. A Közalapítvány a közalapítványi vagyonnal való gazdálkodás körében az államháztartás alrendszereitől kapott vagy megítélt támogatások felhasználását a döntést követően köteles a támogatást elnyerő személlyel és más szervezettel szerződésben rögzíteni és a szerződésben foglaltak végrehajtását szervei útján folyamatosan ellenőrizni. A Kuratórium rendelkezik a közalapítványi vagyonnak — meghatározott elvek és befektetési szabályok szerinti — hasznosításáról és újrabefektetéséről. A Kuratórium ezen belül:

Source: https://magyarkozlony.hu/hivatalos-lapok/fd110209a0c61f6da21e1617e59e08f7b4ebc81a/dokumentumok/a4ee13131cd2801b05c77b4391216643e9a7b189/letoltes